
24-TA-895: Instrukcijas projekts (Jauns)
Instrukcija par atbildīgo institūciju rīcību nezināmas izcelsmes vielas vai priekšmeta atrašanas gadījumā, ja ir aizdomas, ka tas satur sprādzienbīstamas, radioaktīvas, bīstamas ķīmiskas vai bioloģiskas vielas, kā arī ja konstatētas terora akta pazīmes
TA saskaņojamie dokumenti
Instrukcijas projekts 4.0
Anotācija (ex-ante) 4.0
MK sēdes protokollēmuma projekts 1.0
Atzinuma sniedzējs
Tieslietu ministrija
Atzinums iesniegts
26.03.2025.
Atzinuma sniegšanas termiņš
27.03.2025.

	1.
	Instrukcijas projekts
16. Notikuma vietā netiek konstatētas noziedzīga nodarījuma pazīmes, bet ir aizdomas par iespējamu administratīvo pārkāpumu, glābšanas darbu vadītājs informāciju nodod Valsts vides dienestam izvērtēšanai un iespējamai rīcībai administratīvā pārkāpuma procesa ietvaros, kā arī vielas vai priekšmeta savākšanas, glabāšanas un nodošanas iznīcināšanai organizēšanai.
	Priekšlikums
Lūdzam pārformulēt punkta pirmo teikumu. Piemēram, papildinot teikumu ar ievadvārdu "ja", vai arī svītrojot atsauci uz noziedzīgu nodarījumu.
Piedāvātā redakcija
Ja ir aizdomas par iespējamu administratīvo pārkāpumu, glābšanas darbu vadītājs informāciju nodod Valsts vides dienestam izvērtēšanai un iespējamai rīcībai administratīvā pārkāpuma procesā, kā arī vielas vai priekšmeta savākšanas, glabāšanas un nodošanas iznīcināšanai organizēšanai.
	Sintija Peņkovska (TM)

	Instrukcijas projekts
22. Ja nepieciešams, Valsts policija nodrošina, lai atbildīgo institūciju transportlīdzekļi, ar kuriem transportē nezināmas izcelsmes vielu vai priekšmetu, tiktu pavadīti apsardzes uzraudzībā.
	Priekšlikums
Aicinām svītrot vārdus "ja nepieciešams" gan šajā normā, gan arī citās projekta normās, jo šādi vārdi ir nevērtīgi, lieki un nepamatoti palielina projekta apjomu. Piemēram, projekta 17., 23., 31.punkts un citi.
 
Piedāvātā redakcija
Valsts policija var nodrošināt, lai atbildīgās institūcijas transportlīdzekli, ar kuru transportē nezināmas izcelsmes vielu vai priekšmetu, pavada apsardzes uzraudzībā.
	Sintija Peņkovska (TM)

26. Sprādzienbīstamības pārbaudi veic tikai gadījumos, ja notikuma vietas apskates laikā ir radušās pamatotas aizdomas par to, ka atrastajā nezināmas izcelsmes vielā vai priekšmetā atrodas spridzināšanas ietaise.
	Priekšlikums
Aicinām svītrot vārdu "pamatotas", jo tam nav juridiskas slodzes.
Piedāvātā redakcija
-
	Sintija Peņkovska (TM)



